
PARTEA OFICIALĂ Vor prezenta până la data concursului toate ac- 

tele necesare, dintre cari nu poate lipsi actul de mo- 

No. 483/1939. ralitate dela preotul propriu. Se cere dela reflectanţi 
să ştie conduce cor pe mai multe voci (inființat de preotul 

Concurs la parohii vacante. local) să instrueze tineretul şi copiii de şcoală în cân- 


i | tările bisericeşti, 
La parohiile Adoni (protopopiatul lerului), Ghe- | î1€ PSEicesi 


nefea (prot. Marghitei), şi Pișcolf /, (prot. lerului), Beneficii cantorale : 

cari, prin trecere la pensie a On-lui Coriolan Ter- 2 jugh. pământ arător cl. |. 

novan, M. On. Vasile Anca şi M. On. Florian Sălă- 2 jugh. fânaţ cl. |. 

gian, pe 1 Aprile crt. devin vacante, se publică con- 1» vică lectical (de fiecare casă). 

curs cu termenul de 10 Martie crt. 1 drept păşunat şi ştoalele indatinate. 
Oradea, 9 Februarie 1939 Concurenţii vor călători pe spesele proprii. Can- 

intii ra diplomă vor îi, preferati. 

Blaja, 15 lanuarie 1939, 


me nt e nr e m ir mn 4 


DIEI Si et 


No. 626/1939. 
Curator. 


Concurs la parohii. 


Cu termenul de 10 Martie crt, se publică concurs 
la parohiile : 

1. Crasna (protopopiatul Zălaului), care prin nu- 
mirea Rev.:mului Alexandru Cădar de profopop și 
paroh la Mărghita, a devenit vacantă, 


Concurs la postul de cantor 
din Sătmărel 


Pentru ocuparea postului de cantor din Sătmărel, 
jud, Satu-Mare, protopopiatul Careilor, se publică con- 
curs pe data de 1 Aprilie a. c. Doritorii a ocupa acest 
post vor prezenta diploma de cantor, certificat de mo- 
ralitate dela preotul propriu şi se vor prezenta în una 
din Duminecile sau sărbătorile legate până la data 
amintită să cânte în biserica parohială. 

Retribuţiuni : 

1. locuinţă cu intravilan, 

2, 16 cubule pământ, 

3. dreptul de păşunat pentru 8 vite, 
4. stolele indatinate. 

impozitul cade în sarcina cantorului. Cel ales va 
avea obligațiunea de a instrua elevii şcoalei primare 
şi tineretul în cântări bisericeşti şi coruri. 

Sătmărel, 7 Februarie 1939. 


2. Arded (protopopiatul Careilor), care a devenit 
vacantă prin numirea M. On-lui Cornel Dărăbanth 
de protopop și paroh la Valea lui Mihai. 


Oradea, 13 Februarie 1939. 


Concurs la postul de cantor 
din parohia Blaja. 


Curatoratul Bisericii române unile din Blaja, pu- 
blică concurs pentru ocuparea postului de cantor pe 
ziua de 5 Martie ora 15. Până la data concursului, 
reflectanți se vor prezenta în una din Dumineci sau 
sărbători, pentru a-şi arăta în faţa poporului aptitu- 
dinele cantorale. 


a E PE E RE se 
ÎN n O 


Curatoratul. 

La moartea Papei Piu XI 


Duminecă, în 12 Februarie a. c., la sfârşitul liturghiei 
arhiereşti, s'a săvârşit un parastas solemn pentru 
odihna sufietului răposatului Papă Piu al Xl-lea. La 
parastas au luat parte: d. Dr. Nicolae Zigre, ministrul 
Cultelor şi Artelor, d. Dr. Augustin Chirilă, primarul 
Municipiului, d. Dr. Victor German vice-primar, d. V. 
Avram secretarul gen. al Prefecturii, reprezentantul 
armatei ş. a., precum şi un număr neobişnuit de mare 
de credincioşi, veniţi ca să aducă ultimul lor tribut de 
recunoştinţă Părintelui Comun al marei familii Cato- 
lice. Cuvântarea îunebră o rosteşte P. Ion Gârleanu. 
O publicăm în întregime, în nădejdea că Ven. Cler va 
aîla în ea cele trebuincioase pentru a putea face Dumi- 
necă, în 19 Februarie a.c., pomenirea marelui dispărut. 


„Ca soarele aşa a străiucii ocesta 
în Biserica lui Dumnezeu“. 
(Eccl. 50. 7.) 


De câteva zile pământul se munceşte cuprins de 
o durere ce nu va putea fi niciodată mâsurată. De pe 
colina Vaticanului, de unde era obicinuit, să audă 
numai chemări de senin sufletesc şi de înălțare spre 
bine etern, s'a lansat svonul trist ce a cufundat iu- 
mea toată în doliu. Papa Piu XI şi-a dat obştescul 
stârşit, Vineri dimineaţă la orele 5,30. Vestea, pe cât 
de laconică, pe atât de amară a lovi! cu ascuţiş de 
săgeată inima tuturor fiilor Bisericii catolice mai ales, 
tocmai în toiul pregătirilor pentru sărbătorirea celor 
17 ani ai săi de glorios pontificat, aşa că locul bucu- 
viei l-a luat doliul cel mai jalnic. Universul întreg stă 
înmămurit, 

Bisericile din Roma şi de pretutindeni s'au cer- 
nit, altarele s'au despoiat de podoabe, preoţii în odăjdii 
de înmormântare rostesc, în austeritatea riturilor pro- 
prii, cu lacrimi în ochi, în nenumăratele limbi ce le 
vorbeşte omenirea, acelaşi: De profundis, pe când clo- 
potele catedralelor, dela miază zi şi dela miază noapte, 
din Răsărit şi dela Apus, bat acelaşi jalnic dangăt 
cu acelea dela Bazilica Sf. Petru din Roma. Durerea 
e universală ca şi catolicitatea Bisericii. Steagul negru 
dela poarta de bronz, în îâlfâierile vântului primăvă- 
ratec, şopteşte lumi întregi, că moartea e suverană 
acum şi în Vatican. Vai! acel hofărif îi este omului să 
moară, e şi pentru papi. 

Vesfaa morţii bătrânului Cap al creştinătăţii n'a 
surprins pe nimeni. Ştiam cu foţii că vieața venera- 
bilului Pontii de doi ani încoace era, cum zicea el în- 
suşi, «o minune a rugăciunii«, Prea e mare însă pier- 
derea ce o încearcă acum Biserica catolică, neamul 
omenesc însuşi, ca să nu fie cuprinşi de adânci păreri 
de rău. Căci nu va li de loc exagerare deşartă de 
sens, dacă unind la dragostea de îii şi cunoaşterea 
savantă de îapte, vom zice: cu Papa Piu XI dispare 
cel mai mare dintre fiii oamenilor de astăzi. Căci pe 
lângă puterea Cheilor ce o deţinea ca Vicar al lui 
Hristos, la cârma Bisericii pe Scaunul lui Petru, pe 
lângă demnitatea de Suveran al unui stat, anume voit 


mai mult simbolic, Piu XI a fost o personalitate de 
excepţionale proporţii, chiar în neasămânata dinastie 
a Episcopilor Romei. Papa Piu ăla ridicat prima- 
tul spiritualului, în întunecatele noastre vremuri de 
materialism bolnav, la străluciri de necrezut. Şi dacă 
aş trebui să reprezint isforia în căutarea liniilor ma- 
gistrale cu care ar putea fixa definitiv aceasta vieaţă 
de papă, n'aş putea să vi-o înfăţişez altfel decât ca 
pe o ţesătoare care-şi leagă firele în stele ca să le 
împletească cu lumina nemărginitului. Căci nemărginit 
i-a fost câmpul de activitate, fără limită puterea chai- 
lor încredințate lui prin Sf. Petru. Orice vei deslega 
pe pământ, va fi deslegat și în ceruri (Mat. 16. 19), 
iar calităţile lui singulare, puterea neînvinsă de muncă 
îl scot din obicinuii. Ca un soare a strălucit acesta 
în biserica lui Dumnezeu (Exc. 50. 7). Soare de 
știință, soare de înfelepciune, soare de bunătate: 
lertaţi-mă, dacă îndrăznesc să îaco schițare de fapte. 
E fapta unui îiu sdrobit de durere. 

Nâscut în Desio, orăşel de lângă Milano, la 31 Mai 
1857, din inginerul Francisc Ratti şi Tereza Galli el 
se ridică copilul, elevul, seminaristul, mereu în frun- 
tea tuturora, prin pătrunderea minţii, bunătatea inimii, 
puterea voinţei şi duhul de pietate, Colegiul Lombard, 
Universitatea Gregoriană şi Academia Si. Toma de 
Aquino din Roma, unde şi-a făcut studiile filosofice, 
teologice şi de drept, sunt martorele vii ale muncii şi 
ale strălucitelor rezultate ale lui. Jar cele trei docto- 
rate cu care s'a încununat, prevesteau omul cu destinele 
mari de mâine. Sfinţit preot în Sf. loan în Lateran la 
20 Decemvrie 1879, săvârşeşte cea dintâi Si. liturghie 
la altarul pe care se păstrează inima Sf. Caro! Boro- 
meo, în biserica închinată aceluiaşi sfânt din Roma. 
Intors la Milano, e orânduit profesor în Seminarul die- 
cezan, el însă găseşte vreme destulă ca să se ocupe 
cu adâncirea cunoştinţelor sale în Biblioteca Ambro- 
ziană, căci ştiinţa pentru Don Achille Ratti e soră cu 
credinţa şi convingerea că adunând ştiinţă adună şi 
credință, îl face să cerceteze cele mai obscure taine 
ale ei. Şi dacă şcoala fericitului savant Contardo Fe- 
rini va avea vreo dată o glorie, atunci celebritatea 
ei va rămânea Achiie Raiti, care în 1907 ajunge pre- 
fectul bibliotecii Ambroziane din Milano și mai târziu 
la 1912 trece la cea Vaticană, în aceeaşi calitate. In 
acest timp cunoaşte pe Sf. Don loan Bosco şi îl vi- 
zitează deseori luând îndrumări de vieaţă eroică dela 
acela pe care avea să-işi canonizeze apoi. Puterea 
de voință în urmărirea fainelor dătătoare de senin şi 
de orizonturi fără margini şi în ştiinţă şi în pietate o 
vedem ioarte bine simbolizată în ascenziunile sale al- 
piniste. Muntele Rosa cu sălbatecile lui urcuşuri ne- 
atinse de oameni, l-a avut pe Don Achille Ratti şi pe 
tovarăşul său, cei dintâi şi până azi şi cei din urmă 

exploratori. Acestui preot simplu dar îndrăzneţ, pre- 
ocupat de necunoscut dar pios până la extaz, îi era 
sete. de senin, de lumină, de perspective ca să se poată 
cufunda mai adânc în Dumnezeu şi să-l iubească mai 
mult şi n'a crezut că e prea mult, să excaladeze cele 
4600 de metri, pentru a le afla, chiar cu riscul dea 
sta o noapte întreagă la 4000 m. înălţime în picioare, 
pe un prichiciu de stâncă de 30 cm. larg. Această 
stăpânire de sine şi calm sufletesc îl va arăta şi 
înaintea puhoiului bolşevic când, în anul 1919 ajuns 
episcop şi nunțiu apostolic la Varşovia, va rămânea 
singur din tot corpul diplomatic, să salveze oraşul, 
meritându-şi astial numele de defensor civitatis. Tot 
cu această tărie sufletească primeşte spre pâstorire 
diecesa Milanului, doi ani mai târziu, când intră ca 
urmaş al Siântului Carol Boromeo în celebru! Dom 
din Milano. Dar Cardinalul Achille Ratti avea să ui- 
mească lumea întreagă cu tăria lui suiletească în 
anul 1922, la 6 Februarie, când e ales şi îşi ia în 
primire sarcina de Păstor al turmei lui Hristos, pe 
muntele Vaticanului, la postul de veghere asupra de- 
stinului omenirii în cele mai grele vremuri. Deabea 
ales iese în aceeaşi zi, 6 Februarie, în balconul 
Basilicei Sî. Petru. dând binecuvântarea apostolică 
Urbi et Orbi, lucru ce nu se făcuse dela Piu al 
IX-lea. Imbrăcase haina albă a papilor ca pe un 
ciliciu, iar puterea şi grijile păstoririi le luase pe 
umerii săi, ca pe o cruce grea. Ascenziunea lui ver- 
tiginoasă la cea mai înaită demnitate, la catedra inta 
libilă alui Petru, îi era un semn ceresc că aceasta 
era voința Domnului şi El intră în cel mai splendid 
palat al lumii ca să muncească şi să se roage, casă 
sufere şi să se jerifească şi el, ca şi Hristos, pe care 
îl reprezenta pe pământ în vremuri excepţional de 
grele. 

Ura îşi ținea încă înfipte ghiarele în inima po- 
poarelor europene, unele zăpăcite, altele măcinate cu 
totul de războiul mondial. Sărăcia materială dădea şi 
mai mare jale dezmățului moral în care sa zbăteau 
sufletele obosite de suferinţe. Pacea era limanul lu- 
minos al salvării. De, pacea inimilor, pacea gânduri- 
lor! Spre această pace papa Piu XI, conştient de uni- 
versalitatea persoanei sale, îndrepta ochii lumii în cea 
dintâi scrisoare a sa: Ubi arcano, din 23 Decemvrie 
1922, care se poate reduce la cuvintele solemne: pa- 
cea lui Hristos în împărăţia Ini fFristos. Cu aceasta 
începe seria celor 30 de scrisori enciclice, ce vor ră- 
mânea celebre în istorie, atât pentru înâlțimea gându- 
rilor, cât şi clara viziune a timpurilor şi a oamenilor. 
Nu mult după aceea, pentru a îmblânzi şi mai mult 
inimile sărmanei lumi îi araiă pilda de blândeţă vrednică 
de imitat a ilustrului episcop al Genevei Sf. Francisc 
de Sales şi-l declară patron ceresc al scriitorilor cre- 
ştini prin scrisoarea: Rerum omnium din 24 lanuarie 
- 1923. Căutând apoi o soluţie salvatoare pentru ieşirea 
cât mai grabnică la un liman luminos, le află în ştiinţa 

care e pentru el: arma verifatis, drept aceea arată 
din nou drumurile spre adevărata ştiinţă, în scrisoarea: 
Studiorum Ducem din 29 lunie 1923 şi îl dă pe Sf. 
Toma de Aquino drept călăuză sigură în explorarea 
fainelor cerului şi ale pământului pentru tineret. Dar 
aceste scrisori enciclice au fost numai un preludiu 
majestos, o pregătire largă a lumii la cea mai culmi- 
nantă scrisoare a pontificatului său: Quas primas, dată 
la 11 Decemvrie 1925, în care cere lumii îatoarcerea 
hotăriîtă la Hristos. El este Dumnezeul şi Mântuitorul 
nostru şi ca atare lui trebue săi se plece tof genun- 
Chiul în cer, pe pământ și în cele dedesupt. Invăţă- 
tura lui trebue să fie lumina şi călâuza vieţii în toate 
şi împărăţia lui spirituală căutată mai presus de toate. 
Atunci hotăreşte şi ţinerea sărbătorii Împăratului Hri- 
stos. Anul următor altă enciclică: Rife expiatis, 30 
Aprilie 1926, arată lumii curăţite prin darul iubileului 
pe Sf. Francisc de Assisi, dela a cărui moarte se îm- 
plineau 700 de ani, ca cel mai ideal slujitor a lui 
Hristos şi apostol al împărăției sufleteşti pe pământ. 
Mai mult, gândul că cea mai mare parte din omenire 
nici nu cunoaşte pe Hristos, deşi Biserica are man- 
datul de a predica la foafă făptura şi de aproape două 
mii de ani tot nu sa făcut prea mult, prin scrisoa- 
rea: Rerum Ecclesiae dela 28 Februarie acelaşi an, 
atrage privirile credincioşilor spre lumea cea mare a pă- 
gânilor şi înaugurează cea mai splendidă epocă de 
misionorism în Biserică. Astăzi lucrează pentru lăţirea 
credinţii 197.742 misionari. Dragostea lui serafică pen: 
tru Hristos îl face să simtă adânc şi dureros in- 
sultele ce societatea păgânizată i le aduce, îie prin 
nesocotirea principiilor eterne ale evangheliei, fie Iă- 
sându-se otrăvită de virusul comunist ce s'avântă me- 
reu să cuprindă Europa şi face chiar ravagii jalnice 
în Mexic. Papa Piu XI plânge amar sacrilega infamie 
şi scrisorile : Miserentissimus hkedemptor din 8 Maiu 
1928; Caritate Christi compulsi din 3 Maiu 1932, 
cheamă lumea la repararea acestor insulte publice 
aduse bunătăţii Domnului şi stabileşte definitiv ziua 
Inimii Preasfinte a lui Isus, sărbătoare de clasa întâi 
şi zi de ispăşire universală. 

Răsăritul, cu partea cea mare a creştinilor care 
păstrează ca într'o stâncă de granit vinele de aur ale 
învățăturilor Si-lor Părinţi greci, l-a ţinut multă vreme 
cuiundat în rugăciune şi din extazul iubirii de Hristos 
şi de aproapele, au țâşnit acele chemări sincere la 
unire făcute bisericilor despărțite prin scrisorile: Fe- 
clesiam Dei din 12 Noem. 1923; Rerum Orientaliurn 
din 8 Sept. 1928 şi Lux Verifafis dată la 25 Decem. 
1931, cu prilejul aniversării de 1500 de ani dela Con- 


ciliul din Etes. 
lar pentrucă ştia că o piedecă în calea acestei în- 


tâlniri este lipsa de cunoaştere, a întemeiat în Roma 
institutele de cultură orientală Rutean, Russicum, Pio 
Romeno. Mai mult, a început chiar codificarea dreptu” 
lui oriental. 

In scrisoarea: Morfalium animos din 6 lanuarie 
1928, cheamă chiar în sânul Bisericii pe toţi creştinii 
despărțiți. 

Opera lui constructivă pe teren', social nu va fi 
niciodată lăudată îndeajuns. Quadragesimo anno, dată 
la 15 Maiu 1931, îl ridică la celebritatea marelui Leon al 
XIII-lea. Mai mult, el. s'a coborit la elementul de bază 
al societăţii şi prin : Casti connubii, 31 Dec. 1930, se 
ridică împotriva distrugătorilor familiei, după ce un an 
înainte prin scrisoarea: Divini illius Muagisiri arătase 
drepturile Bisericii în educaţia tineretului. 

Dar ţinându-şi privirile asupra probiemelor de 
ordin general, Papa Piu XI n'a uitat că vieaţa lăun- 
trică face pe adevăratul închinător a lui Hristos şi de 
aceea în scrisorile: Mens nostra din 20 Decem. 1929; 
Quinquagesimo  anfe din 23 Decem. 1929, scrisoare 
prilejuită de fericita împlinire a celor 50 de ani ce 
preojiei ai săi, şi Ad Catholici sacerdotii din 20 Dec. 
1935 aduce cele mai sigure şi practice îndrumări şi 
clerului şi poporului pentru perfecțiunea creştinească, 

Am zăbăvit cu plăcere în enumerarea, de altfel! în- 
complectă, a acestor documente epocale de luminare 
creştinească. Ele îl fac pe Piu XI Papa encielicelor. 
Puterea aceasta de muncă, înțelepciunea aceasta de 
conducâtor o vedem iarăş clar, dacă ne gândim că Piu 
XI numai în anul sfânt 1933, a ţinut muitelor sute de 
mii de plerini veniţi la Roma, 600 de cuvântări ma- 
gistrale. Intr'adevăr putem zice câ Paște oile mele, 
paște mieluşeii mei (loan 21. 10) a fost deviza de că- 
petenie a acestui păstor al păstorilor şi părinte al pă- 
rinților. 

Şi ce a urmărit el oare prin strălucitele iubilee 
ce le-a sărbătorit cu fastul cel mai neobicinuit, mai 
ales neîntrecutul iubileu al Răscumpărării dela 1933, 
dacă nu sfinţirea sufletelor ? Ce au însemnat oare acele 
grandioase congrese euharistice, naţionale şi interna- 
ționale, la care şi-a trimis legatul său »a latere« şi a 
vorbit pe undele năzdrăvane ale aerului celor adu: 
naţi« ? Dar nici unul din aceste evenimente de colo- 
sal interes n'a adus sufletele la Hristos ca Acfiunea 
Catolică, organizaţie formidabilă, universală, recoman- 
dată de o mie de ori, dar mai ales prin scrisoarea: 
Non abbiamo bisogno din 29 lunie 1931, care face un 
apostol din fiecare credincios. 

Cu această înfăptuire Piu al Xl-lea rămâne sin- 
gular chiar între cei mai râvnici şi sfinți papi. 

Imboldul la aceasta cruciată de reînoire creşti- 
nească îl primea dela bucuriile lăuntrice, dela puterea 
şi curajul de luptă ce le gusta el însuşi, când conform 
programului său de zi de episcop, se retrăgea în pa- 
cea simplei lui chilii sau a oratorului domestic pentru 
meditaţie, Si. Liturghie şi Rozarul Preacuratei, sau când 
copleşit de grijile Bisericii, râmânea nopţi întregi în 
adoraţiune. Căci nu trebue uitat, că în marele Papă 
Piu al XI-lea trăia în acelaş timp umilitul episcop al 

Romei, simplu ca un sihastru, smerit şi mortiiicat ca 
un călugăr, care îşi împărţia timpul liber în contem- 
plaţie şi muncă. Programul de zi al lui a făcut sen- 
zaţia presei totdeauna. Tot aci trebue să relevăm 
îmensele lui milostenii de care s'au împărtăşit ca din 
mila unui suveran, dela copiii înfometați din Rusia, 
până la sinistraţii din Chili. 

Pontificatul lui Piu XL a promovat apoi în chip 
strălucit vieaţa creștinească prin Canonizările sfinţilor 
celor mai reprezentativi cum sunt: Sf. Tereza a Prun- 
cului Isus, Sf. loan Bosco, Si. Iosif Cottolengo. Sf. Petru 
Canisiu, Sî. Robert Bellarmino şi alţii, în total 35 de sfinţi 
şi peste 100 de fericiţi, dintre cari cea din urmă Fe- 
ricita Mazzarello. De altfel acestea au fost zilele 
cele mai senine cari l-au mângâliat în mulțimea grijilor 
Bisericii. 

Căci grijile acestui papă au fost multe şi grele, 
neobişnuit de grele, şi e uşor de priceput dacă ne 
gândim la avalanşa cutropitoare a comunismului, care 
după ce pustiise credinţa în Rusia, şi-a ales Mexicul 
drept câmp de distrugere şi în cele din urmă Spania. 
Bisericile incendiate, preoţii ucişi, mânăstirile pângă- 
rite, sufletele siluite cu apucături păgâne necunoscute 
de antichitate, l-au îndurerat şi l-au întristat pe Piu 
al XI-lea până la moarte. Principiile distrugătoare de 
personalitate şi de drepturi dumnezeeşti puse în ser- 
viciul revoluţiei roşii decretată de nişte oameni abru- 
tizaţi de instincte josnice, se prezentau mai întâi ca 
treburi interne ale Rusiei, dar în curând acestea au 
trecut prin vicleşug şi în alte ţări, cari, neputincioase, 
se lăsau cuprinse de molima bolşevică. Piu XI a de- 
mascat comunismul în toată grozăvia lui infernală. 

Cine n'a cetit scrisoarea lui: Divini KRedempforis» 
19 Martie 1937, contra comunismului rusesc şi mexi- 
can ? Lumea a respirat uşurată atunci, căci prin Papa 
şi-a spus cuvântul însăşi conştiinţa umană. In timpul 
din urmă, o altă erezie se înalţă cuceritoare şi cu atât 
mai primejdioasă, cu cât e îmbrăţişală de unele po- 
poare mari. Insă nu vă temeţi. Bă/rânul dela Vatican 
care a făcut pacea dela Lateran, jertîind cu dărnicie 
întregul stat papal, pentru a arăta că cele spirituale 
trebue căutate mai întâi, şi-a spus cuvântul şi de 
data aceasta hotărît şi respicat. Rasismul a surâs bat- 
jocoritor, însă soarta lui a rămas pecetluită şi viitorul 
ne 0 va arăta. 

Grija de interesele de ordin general al Bisericii 
şi ale omenirii nu l-au făcut să uite de popoarele lumii 
în particular. Piu al Xl-leaa urmărit evenimentele 
triste şi fericite ale fiecărui popor şi ale fiecărei na- 
țiuni. S'a bucurat cu cei fericiţi, a plâns cu cei în- 
tristaţi. De aceea nu rămânem surprinşi deloc, că 
țara noastră întregită, Suveranul nostru înţelept, au 
fost mereu prezenţi în gândurile lui părințeşti. Şi ela 
fost cel dintâiu, care a recunoscut alipirea pe vecie a 
Basarabiei la patria mamă. Institutele de cultură din 

Blaj, Episcopia de Baia-Mare, catedrala din Cluj, bi- 
serica a doua unită din Sibiu şi palatul arhiepiscopal 
din Bucureşti, sunt mici indicii despre locul de frunte 
ce l-au avut Românii în grija lui de episcop al oraşu- 
lui obârşiei noastre. Dar mai presus de toate colegiul 
Pio Romeno din Roma şi Constituţiunea Apostolică 
dată cu prilejul inaugurării lui, sunt o mărturie nemu- 
ritoare despre afirmaţiile sale, că deşi eram latinii cei 
mai departe geograficeşte de dânsul, eram totuşi fiii 
cei mai aproape de inima sa ca »Românui Romanic<. Ba, 
testamentul său de binecuvântare şi de dorinţi de bine 
l-a făcut tot în interesul ţării noastre, căci ambasa- 
dorul nostru a fost cel din urmă diplomat care a fost 
primit solemn în Vatican de marele Pontif. Lui îi zicea: 
»Vă rugâm să începeţi misiunea Domniei Voastre 
transmițând Suveranului Vostru sentimentele Noastre 
de adâncă simpatie şi prietenoasă afecţiune pentru 
augusta sa persoană, pentru poporul şi pentru ţara 
sa... asiqurându- Vă tot sprijinul Nostru la înfăptuirea 
unui viitor de pace, de linişte, de prosperitate şi de 
bună stare pentru ţara Domniei Voastre. Transmiteţi, 
Vă rog, Suveranului D-Voastre şi poporului sâu cele 
mai părinteşii binecuvântări din partea Noastrăe. 

Dar e timpul să lăsăm să ne vrăjească simfonia 
grandioasă a numerilor operilor rămase pe urma ace- 
stui îecund pontificat: 

128 de noui dieceze şi arhidieceze. 

28 de scaune episcopeşti fâcute arhiepiscopii. 
24 Abaţii şi Prelaturi aşa zise »nullius<. 

116 Vicariate dintre cari 52 nou întemeiate, 

151 Prefecturi Apostolice. 

26 misiuni şi districte îndependente, dintre cari 
17 ridicate la gradul de Prefecturi Apostolice. Dar lan- 
țul de Concordate cu atâtea ţări! 

Şi nu uitaţi apoi legăturile diplomatice ce acest 
Papă le-a întreținut cu peste 50 de state, dintre cari 
37 au miniştri plenipotenţiari şi ambasadori pe lângă 
Vatican. Ţara noastră se mândreşte a îi din numă- 
rul acestora. 

Şi acum mâsuraţi dacă puteţi jalea Bisericii cato- 
lice care a ajuns în timpul din urmă să fie chiar — cum 
zicea un scriitor englez, — reprezentanta întregei ome- 
niri de bunăvoință în cele mai arzătoare probieme ale 
timpului, iar Papa Piu al Xl-lea singurul om care se 
credea dator să-şi ridice glasul în învălmăşala îrâ- 
mântărilor nebune. »Mi se poate cere vieaţa, însă nu 
tăcerea< zicea el. Intr'adevăr Fides infrepida, sau mai 
bine zis rezultatul rugăciunii lui Isus »M'am rugat 
pentru tine, Petre, ca să nu scadă credinţa ta şi în- 
torcându-te să întăreşti pe fraţii tăi« (Luc. 22, 31). 

Cu adevăraf ca un soare a strălucit acesta în 
Biserica lui Dumnezeu şi nicio mirare dacă toate sta- 
tele lumii, chiar cele mai ostile creştinismul catolic, iau 
parte la doliul nostru. 

Papa Piu al Xl-lea unui mare om de stat, îi spu- 
vea, mai zilele trecute, îndemnându-l la lupta pen- 
tru pace »Vă vorbeşte un muribunde... Aceasta 
era mai adevărat ca niciodată, în seara zilei de 9 

Februarie a. c. care îl găseşte pe Si, Părinte obosit 
în jilțul nopţilor sale de veghere şi de rugăciune. 
Avusese două atacuri grele de astm. Primise cu li- 
nişte cele din urmă taine. Orele se rostogoleau ca fo- 
rente de lavă lipicioasă pe povârnişul colinei Vatica- 
nului, pe când cupola lui Michelangelo în aureola 
stelelor, părea mai grandioasă în ascenziunea ei. In 
tăcerea, întreruptă doar de şoapte de rugăciune, au- 
gustul bolnav îşi aude respiraţia tot mai slabă. Dar 
înaintea lui, ca într'o vedenie i se arată întreaga ome- 
nire. De departe, se porneşte un urlet, mai întâi surd, 
apoi tot mai tare, înbinat cu bubuituri de tunuri, cu 
ropote de mitralieră, cu vaeie de răniţi, cu plâns de 
văduve şi de orfani, E războiul care se găteşte să iasă 
ca o fiară însetată de sânge, din vizuina-i neagră. Pon- 
tificele păcii tresare, îşi aținteşte privirile slăbite în 
larg, oitează, se roagă, parcă pentru a-şi da încă odată 
jertiă pe altarul păcii, vieaţa lui. Işi ridică braţul sleit 
într'un gest hotărit, ca şi cum ar îi voit să oprească 
izbucnirea uraganului, Rosteşte de 2 ori cuvântul: pace, 
pace şi plecându-şi capul, îşi dete sufletul. Pe cadra- 
nul vieţii lui, timpul însemna 82 de ani de vieaţă, 60 de 
preoție, 20 de episcopat şi 17 ani de pontificat, Acela 
care trăise »robul robilor lui Dumnezeu« numai pen- 
tru alţii, pentru iubirea de frate, moare stăpânit tot 
de grija supremă a mântuirii altora. 

Sublimă iubire de om! 

Sublimă moarte ! Astfei de moarte numai papa Piu 
al Xl-lea putea să aibă şi a avut-o, chezăşia cea mai 
vădită a răsplăţii, ce suntem siguri, a primit-o în îm- 
părăţia iubirii dela Impăratul Hristos pe care l-a iubit 
ca Patru, l-a mărturisit ca Petru şi l-a slujit ca Petru, 
cât a fost la cârma corăbiei lui Petru, 

Neperitoare fîie-i amintirea din neam în neam. 











— Luna presei catolice. Cavalerii lui Columb | 
din Statul New-York au publicat în aceste zile pro- 
gramul lunei .presei catolice, pe care o organizează în 
cursul iunei Februarie. In cursul acestei luni se va 
organiza o adevărată campanie cu scopul ca fiecare 
membru să se aboneze la periodicul său diecezan şi 
se va cere ca să i se dea presei catolice un loc şi 
atenţiune deosebită în toate chioşcurile de ziare de pe 
întreg cuprinsul Statului. S'au constituit grupări locale 
cari să organizeze concursuri speciale despre presa 
bună printre membrii asociaţiilor catolice, îixându-se 
în acest scop premii speciale pentru câştigători. Prin 
conferinţe ţinute în diferite centre, se va arâta impor- 
tanța presei catolice mai ales în vremile de acum când 
trebuesc combătute toate curentele extreme ce ame- 
ninţă civilizaţia creştină şi pacea lumii. Câtă grije în 
alte ţări pentru presa catolică! E bine să luăm şi noi 
aminte, mai ales acum, în preajma Duminecii presei 
— a Ill-a din Paresimi — când ar îi de dorit să i se 
dea acestei capitale probleme toată atenţiunea din par- 
fea celor în drept. 

De Dumineca ortodoxiei 


Biserica pomeneşte în decursul fiecărui an, în 
linii mari, cele mai de seamă întâmplări din istoria 
mântuirii sufletelor. De aceea în Dumineci şi sărbă- 
tori, în fiecare zi de peste an chiar, face amintirea 
sau a unei întâmplări sfinte sau a unei persoane 
sfinte, care ne poate servi ca pildă de urmat pentru 
a duce o vieaţă închinată slujirii lui Dumnezeu. 

In Dumineca |. din Paresimi, Biserica noastră ră- 
săriteană face amintirea învingerii credinței drepte 
asupra credinței rătăcite. De aceea se şi numeşte 
această Duminecă a »Ortodoxiei«. 

Ca să ştim, care credinţă e sărbătorită în această 
zi ca biruitoare, trebue să vedem, când, cum şi dece 
s'a instituit această pomenire. Aceasta pentru cunoa- 
şterea adevărului şi pentru curmarea eventualelor 
echivocuri ce s'ar putea naşte, fie din necunoaşterea 
exactă a îaptului, fie din alte motive. 

lată originea acestei sărbători. 

In veacul VIII, Răsăritul a fost zguduit de o miş- 
care profund dăunătoare credinţei adevărate creşti- 
neşti. E vorbă de lupta împotriva icoanelor, numită 
în istorie iconoclasm. Pe româneşte : distrugerea icoa- 
nelor. | 

Icoanele stinte au fost cinstite de creştini încă 
dela începutul Bisericii. In catacombe se află picturi 
de ale Mântuitorului Hristos, ale Preacuratei sau ale 
Sfinţilor. Insuşi Mântuitorul a ţinut să imprime chipul 
feţei sale sfinta pe ştergarul cuv. Veronica. După ce 
Biserica este lăsată să se desvolte în libertate, se 
desvoltă şi cultul icoanelor în toată splendoarea sa: 
Se clădesc basilici pompoase, toate împodobite cu 
icoane sfinte ale Mântuitorului, Preacuratei, Sfinţilor. 
Aşa în toată lumea creştină: în Apus şi în Răsărit, 
în Roma, dar mai ales în Constantinopol. Împărații 
puneau chipul lui Hristos pe steagurile oştirii. Culful 
icoanelor, fiind foarte potrivit firii omeneşti, a luat 
avânt foarte mare. Socotind foloasele mari ce le aduce 
acest cult credincioşilor, Biserica l-a promovat şi în- 
curajat, îngrijindu-se, fireşte, să nu degenereze în 
superstiție, In legătură cu cultul icoanelor biserica a 
învăţat, că icoanelor nu li se cuvine acelaşi cult, ca lui 
Dumnezeu sau Sfinților. Lui Dumnezeu şi Sfinţilor se 
cuvine cult de dulie. icoanelor le compete cult relativ, 
adecă întrucât ele ne fac să ne amintim de Mântui- 
torul şi de Sfinţi, sau să ne gândim la ei. Cinstea ce 
o dăm icoanelor nu o dăm pânzei şi vopselelor 
aşezate în cadru, ci persoanei pe care o reprezintă, 
Aceasta a fost totdeauna învăţătura bisericii adevărate 
a lui Hristos. 

Impăratul Leo Isaurul sfătuit de câţiva episcopi, 
cari credeau că prin stânjenirea sau oprirea cultului 
icoanelor vor putea aduce la credinţa creştină pe lu- 
dei şi Mahomedani, aderă la mişcarea începută împo- 
triva icoanelor. Lupta începe prin doborirea statuiei 


Mântuitorului Hristos din Constantinopol. Poporul reac- 
ționează viguros şi profanatorul statuiei, Jovin, este 
omorit. La aceasta împăratul răspunde cu un măcel 
general, îndreptat împotriva cinstitorilor sf. icoane, ne- 
cruțând nici pe femei. Germanos patriarhul Constan- 
tinopolului pentrucă nu vrea să adere la iconoclasm 
este demis. Acesta cere ajutor dela Roma, dela Papa 
Grigorie Il. Papa mustră pe împărat pentrucă a de- 
clarat cultul icoanelor de idololatrie. Răspunde regele, 
dar răspunde iarăşi şi Papa. Acest schimb de scrisori 
înăspreşte raportul dintre Papa şi Impărat. Furoarea 
Impăratului împotriva icoanelor siinte acum creşte și 
mai tare. In anul 730 apare un nou edict împotriva 
cinstitorilor icoanelor şi porneşte o nouă şi mai săl- 
batică prigoană. În îruntea cinstitorilor sf. icoane stă 
loan Damaschinul. Chinurile şi torturile suferite de cei 
prigoniţi întrec orice închipuire. Papa Grigorie II]. 
acuma loveşte cu blestem pe iconoclaşti. Totul e însă 
înzădar. Abia după moartea împăratului Leo Isaurul, 
întâmplată în 741, mai încetează asprimea prigoanei, 
dar numai pentru puţin timp, căci ajungând pe tron 
fiul lui Leo, Constantin Copronimul, prigoana erupe din 
nou cu o sălbătăcie şi mai mare, In anul 754 un să- 
bor ţinut în Constantinopol, la care iau parte 338 
episcopi, la presiunea împăratului declară cinstirea 
icoanelor lucru diavolesc, iar pe cinstitorii icoanelor 
îi blastămă. Un nou val de prigoană se deslănţue îm- 
potriva celor drepți şi a icoanelor. Aceste sunt scoase 
din biserici şi din casele credincioșilor, călcate în 
picioare, rupte, zdrobite, arse, iar cei ce se opuneau 
au fost băgaţi în temni[ă, ceilalți torturați ori ucişi. 
Aşa i s'a întâmplat şi Si.-lui Andrei Cretanul. Abia în 
timpul împărătesei Irina încetează aceste prigoziri, 

Aceasta îinpărăteasă roagă pe Papa Adrian |. să 
convoace un săbor ecumenic unde să hotărească care 
este învățătura adevărată despre cinstirea sf. icoane. 
Săborul este convocat la anul 786 şi este al 7-lea 
săbor ecumenic. Prezidează în săbor trimişii Papei. In 
şedinţa a doua se citeşte în faţa celor 390 episcopi 
adunaţi, scrisoarea Papei către împărăteasa Irina şi 
către patriarhul din Constantinopol. În aceste scrisori 
Papa arată care este învățătura adevărată despre 
icoane. După ce se cetesc aceste scrisori, toţi cei 390 
de episcopi cu un glas strigă »aşa crede întreg săbo- 
rul«, Apoi se hotâreşte pe baze de dovezi din si. 
Scriptură şi din Tradiţie, că cinstirea icoanelor e lucru 
iertat, folositor şi plăcut lui Dumnezeu, 

Hotăriîrile acestui sinod aduc pacea dorită dar nu- 
mai pentru puțin timp, căci prigonirile izbucnesc iară în 
814, în timpul împăratului Leo Armeanul. larăşi şi- 
roaie de sânge, fum; se vedeau, episcopi, preoţi, călu- 
gări, călugăriţe, femei, fecioare, credincioşi de toate 
treptele sociale şi de toate vârstele schingiuiţi şi ucişi. 
Papa intervine prin legații săi, dar fără niciun suc- 

ces. Abia în 842 în timpul împărătesei Teodora este 
redată bisericii şi împărăției pacea. in acest an se 
ține un săbor în Constantinopol, unde se reamintesc 
şi se aprobă hotărîrile săborului ecumenic din Nicea 
din 787 şi a tuturor celorlalte săboare ecumenice. Ho- 
tărîrile acestui sinod se publică în 19 Februarie anul 
842, care a fost Duminecă [. a Postului Paştelui şi 
s'a hotării apoi ca de aci începând, în fiecare Dum. |. 
din Post, să se ţină amintirea biruinţei credinţei orio- 
doxe. Aşa se ajunge la Dumineca ortodoxiei, care este 
praznicul biruinţei credinţei celei drepte, pe care a 
avut-o totdeauna Roma, dela care niciodată nu s'a 
abătut, pe care a propovăduit-o pretutindeni şi pe 
care o a dus totdeuna la biruinţă. Precum în cazul 
de tristă pomenire a iconoclasmului, aşa şi în cele- 
alte cazuri, mai ales în părţile Răsăritene, unde firea 
neastâmparată și mintea pururea iscodiloare a Gre- 
cilor a făcut să se ivească o mulţime de învățături 
greşite cari au râvăşii atât de adânc vieaţa creştini: 
lor şi au turburat pacea creştinească, Se cuvine deci 
să se pomenească cu evlavie şi admirație azi insfifu- 
fiunea dumnezeească a Papalității, care este şi a fost 
şi în trecut stânca neclătită şi nebiruită, de care s'au 
izbit valurile a lor două milenii fără să facă altceva 
decât să adaugă către gloria-i dela început nouă 
splendoare şi care a fost farui a cărui lumină nu s'a 
stins şi nici n'a putut fi umbrită. E cu neputinţă 
ca mai ales în Dumineca ortodoxiei să nu 
ne gândim cu mulțumită la dumnezeescul nostru 
Răscumpărâtor, care cunoscându-ne slăbiciunile firii 
noastre şi înclinările spre său, nu ne-a lăsat fără po- 
văjuitor negreșelnic în calea vieţii noastre. Câci ne-a 
pus sub povafa înfeleaptă și dumnezeească a lui 
Petru şi a urmaşilor lui, pentru cari s'a rugat atât de 
pătrunzător Părintelui său ceresc la cina cea de 
taină : Simone, Simone, iată satana v'a cerut să vă 
cearnă ca grâul, dar eu m'am rugat pentru tine, să 
nu scadă credinţa ta: şi tu întorcându-te, întăreşte 
pe fraţii tăi« (Lc. 22, 31)... Ceeace Petru şi urmă: 
torii lui, Papii dela Roma, au făcut cu prisosință tot- 
deauna, spre binele omenirii întregi. In cazul de faţă, 


ca în atâtea altele. 
Gh. Barna 








Papa Enciclicelor 


Piu al Xl-lea a fost numit pe bună dreptate Papa 
Enciclicelor. De fapt, în cei 17 ani de strălucit Pon- 
tilicat al său a dat nu mai puţin de 30 de scrisori 
Enciclice asupra celor mai importante şi grave lucruri 
din timpul sâu. Din toate — şi au avut subiecte foarte 
variate — se desprinde ca o notă comună strădania 
lui de a înfâptui »pacea lui Hristos în împărăţia lui 
Hristose, care dealtiel i-a fost programul şi deviza 
Pontiiicatului său. În Nr. 3, din 1 Februarie 1937, al 
acestei reviste am publicat cuprinsul scurt şi data 

apariţiei Enciclicelor apărute până atunci. Revenim acum 
şi complectăm minunata serie a lor cu cele patru din 
urmă, ca cei ce ar avea trebuință de ele să le aibă 
uşor la îndemână: 

Mit brennender Sorge: arată adevărata situa- 
ție a Bisericii Catolice în Imperiul German, îndreptând 
un cuvânt de adevăr şi de întărire credincioşilor ca- 
tolici din Germania, a căror credință în acest ceas este 
greu încercată. (14 Martie 1937). 

Divini Redempioris : apelează la toţi oamenii 
de bună voire pentru apărarea impotriva comunismu- 
lui ateu şi instaurarea unei rânduieli sociale creştine. 
(19 Martie 1937). 

Firmissimam constantiam : deplânge stările 

religioase din Mexic, admiră statornicia în credință a 
catolicilor, arătând cum Clerul şi Acţiunea Catolică, 
prin misiunea lor de pace, sunt chemați să unească pe 
toţi oamenii „în legătura păcii“ Eî. 4, 7. (28 Martie 
1937). 
Ingravescentibus malis : indică Rozarul Preasf. 
Fecioare Maria ca armă puternică în contra duşma- 
nilor lui Dumnezeu şi cere ca Clerul, Acţiunea Cato: 
lică şi Părinţii să răspândească aceasta rugăciune. 
(29 Septemvrie 1937). 

— Numire. In şedinţa din 10 Februarie a, c, 
Preaveneratul Consistor episcopesc a numit pe d. Dr. 
Alexandru Crişan, medic orăşenesc, în postul de me- 
dic al Şcoalei Normale Unite de băieţi şi al Semina- 
rului, devenit vacant prin trecerea în pensiune a d, 
Dr. Vasile Maior. 


Y Felician Bran, Duminecă, în 12 Februarie a. 
c. s'a stins în Lugoj, după lungi şi grele suferinţe, 
arhidiaconul Dr. Felician Bran, fost profesor de teolo- 
gie şi primarhivar judeţean î, r. Avea 75 ani şi împli- 
nise 52 de ani de preoţie. Înmormântarea a avut loc 
în cimitirul unit dia Lugoj, în 14 Februarie 1939, 
Odihnească în pace! 


— Prezentarea scrisorilor de acreditare: 
Sâmbătă, în 4 Februarie a. c., Ex. Sa d. Nicolae Pe- 
trescu: Comnen, întâiul nostru Ambasador pe lângă S$. 
Scaun, a prezentat S. Părinte Papa Piu XI scrisorile 
de acreditare prin cari M. Sa Regele îi încredințează 
aceasta misiune. Primit cu toate onorurile cuvenite, $. 
Părinte îl aşteaptă în sala Tronului, încunjurat de mem- 
brii Nobilei Sale Anticamere. Ex. Sa Ambasadorul Ro- 
mâniei, a prezentat scrisorile de acreditare, tălmăcind 
omagiile respectuoase şi caldele urâri ale Suveranului 
şi ale Guvernului ţării. Răspunzând, S. Părinte îşi arată 
întreaga sa mulțumire pentru ridicarea Reprezentan- 
ței diplomatice a României la rangul de Ambasadă, 
şi face călduroase urări pentru prosperitatea Suvera- 

nului şi a celor ce-l ajută la cârmuirea scumpei Na- 
țiuni Române (carissima Nazione Romena). Apoi l-a 
invitat în Biblioteca sa particulară, unde l-a întreţinut 
într'o afabilă conversaţie. După aceasta Ex. Sa Am- 
basadorul a făcut o vizită Eminenţei Sale Cardinalului 
Eugen Pacelli, Secretarul de Stat al Sanctităţii Sale, 
apoi a părăsit Vaticanul, întorcându-se la ambasadă, 
unde, nu peste mult, Eminenţa Sa Cardinalul Secretar 
de Stat i-a restituit vizita. 


— Adunarea generală: a Asociaţiei Prea 
Sfintei Inimi: Apostolatui rugăciunii. Duminecă, 
29 lanuarie 1939, s'a ţinut la Şcoala Normală Unită 
adunarea generală a Asoc. Preasi. Inimi. Sala plină 
de suflete cucernice a primit cu aplauze călduroase 
pe llustritatea Sa Pefru Tămăian, care a rostit o caldă 
cuvântare despre însemnătatea evlaviei către Prea 
Sfânta Inimă şi despre fericirea cea mare ce o gustă 
acei cari o cinstesc. Se trece apoi la ordinea de zi, 
Raportul secretarului l-a cetit Părintele asistent 7. Gâr- 
leanu, din care, pe lângă îndeletnicirile de evlavie ce 
se ţin în fiecare Duminică pentru sfinţirea membrilor, 
în Catedrală, după înserat şi numeroasele mărturisiri 
şi cuminecări din întâia Vineri a fiecarei luni, a adus 
şi date care merită să fie reţinute fiind ele semnul 
cel mai vădit despre puterea de vieață a Asociaţiei şi 
despre activitatea ei pe teren caritativ. S'au adunat 
următoarele sume : 

I. Fersigan 6.131 Lei, Familia Vlaicu 280 Lei, 
N. Fogaș 100 Lei, lista P. Gârleanu 10.500 Lei, Gh. 
Borofa 1.183 Lei, Sora Modana 1.200 Lei, Alex. Cucu 
100 Lei, Congregația 555 Lei, Asoc. Preasf. Inimi 
2000 Lei, V. Olariu 110 Lei, Gh..Potrovifă 350 Lei, 
Florian Frențiu 90 Lei, D-na Dr. Păcală 500 Lei. 
Adunate toate aceste sume fac: 23.700 Lei. 

Din aceste s'au împărţit 510 kg. pâine, 70 kg. 
carne de vită; 93 kg. carne de oaie; 1.200 kg. car- 
tofi. S'au mai confecționat 25 perechi de ghete noui în 
suma de 7.320 lei. Restul de 9643 de lei s'a împărţit 
la săraci pentru lemne, acte oficiale, haine, însă cea 
mai mare parte la familiile numeroase şi sărace. 

D-na Maria Gruescu ne-a pus la dispoziţie 5 
perechi de ghete şi i pereche de panioii, cari s'au 
împărţit deasemenea, Nu se mai pomeneşte de pache- 
tele de vesminte trimise în familiile sărace. 

Raportul casierului e deasemenea îoarte îrumos 
din care pricină la propuneri se aprobă 5000 de lei 
pentru biserica în construcţie din loşia şi 2000 de lei 
peniru misiuni. 

La sfârşitul rapoartelor P. Gârleanu ţine o scurtă 
conferință despre rolul ispăşitor ce-l are Asociaţia în 
Biserică. In cele din urmă liustrul Preşedinte mulţu- 
mind tuturor celor de.faţă pentru activitatea depusă, 
ridică şedinţa în cântarea »Creşztin sunte. 

— Agru-l catedralei comemorează pe Ma- 
rele Pontif Piu XI-lea. Duminecă, 14 Februarie A. 
G. R. U. catedralei a chemat pe credincioşii din râtul 
Comandantului la o pioasă comemorare a celui carea 
fost Papa Piu XI. S'a început la orele 5 p. m. printr'o 
cuvântare de  bineventare a D-lui Director Vasile 
Vâleanu la care a răspuns D.! losii Fersigan vice-. 
preşedintele, exprimându-şi bucuria ce aceasta adunare 
i-a pricinuit-o. Copiii cântă, spun poezii frumoase patrio- 
tice, după cari P. I, Gârleanu ia cuvântul şi ca. unul 
care a îost la Roma acum 17 ani, în timpul alegerei 
Papei Piu XI îl evoca în cuvinte emoţionante. Mulţi- 
mea stă uimită de faptele măreţe ale acestui nease- 
mânat Episcop al Romei, care moare învocând pacea 
spre a rămânea pildă de iubire părintească de om şi 
de iubire eroică de Hristos. La sfârşit se păstrează 
un minut de reculegere şi cu o rugăciune pentru cel 
răposat, se încheie comemorarea, lăsând credincioşii 
adunaţi foarte impresionați. 


— Renovaţiunea franceză. Este o asociaţiune 
a vechilor luptători şi a tinerelor generaţiuni sub di- 
recțiunea domnului Maurice Beauchamp şi administra- 
tiunea financiară a d-lui Louis Foucault. Nu de mult 
a ţinut un splendid congres general, prezidat de d! 
amiral Ţoubert. Scopul acestui congres a fost redeştep- 
tarea spiritului de îamilie şi combaterea denatalităţii.. 
O solicitudine particulară are Renovaţiunea franceză 
de higiena maternității şi a națiunii. Ea cere înfiinţa- 
rea unei casse naționale pentru a acorda prime la 
naştere, prime de întreținere pe seama familiilor nu- 
meroase şi chiar de căsătorie. După naşterea copilu- 
lui al treilea, aceste prime trebue să devină dotaţiuni 
definitive. Pentru higiena naţiunii, numita asociaţie 
luptă să se facă o hartă a sănătăţii ţării cu fişe me- 
dicale pe judeţe şi comune, înfăţişând starea endemică 
exactă cu bolile şi posibilităţile de reacțiune sanitară 
ce ele prezintă. De asemenea îmbunătățirea asistenţei 
sociale, a dispensarelor populare etc. Precum luptă 
contra alcoolismului, a tuberculozei, a cancerului, tot 
aşa combate comunismul, naționalismul exagerat, di- 
vorțul şi alte plăgi sociale şi politice. Fiind vorba să 
se întroducă şi la noi o politică sanitară identică, evi- 
dent, avem mult de învățat din experiențele fraţilor 
noştri mai mari, Francezii. Gallia docet. 


— Schânere Zukunit, una din cele mai bine 
redactate reviste din lume, sub direcţia celebrului Dr.. 
loseph Eberle. aduce între altele, în Nr. dela 5. 2. 
1939, articolul »Das Konversionsbuch eines rumâni- 
schen Arhimandriten« (Cartea convertirii unui Arhi- 
mandrit român) de pâr. loan Georgescu. Precum uşor 
pot bănui cititorii noştri, e vorbă de volumul! »0 turmă 
si un păstor« al Prea Cuviosului nostru Arhimandrit 
Teodosie Bonteanu dela mănăstirea Bixad-Satu- Mare, 


recenzată în No. 1 a, c. al acestei reviste. 

